Выява выходзіла ў кнізе THESAURUS PHILO-POLITICUS.... Натхняльнікам праекта і аўтарам вершаваных афарызмаў, што мы бачым на кожнай з гравюр, быў нямецкі паэт Даніэль Міснер (1585–1625). Кніга выдавалася па частках з 1623 па 1631 год. Усяго аўтары выдалі каля 830 відаў гарадоў, крыніцамі для іх спрошчаных выяў былі выданні Хогенберга, Мюнстара і іншых аўтараў, некаторыя віды былі падрыхтаваны з асобных прынтаў. Пасля 1631 года медныя плыты былі выкуплены Полем Фюрстам, які ў 1637–1638 гады здзейсніў выданне Sciographia Cosmica. Перавыданне кнігі было ў 1678 годзе, а таксама з пэўнымі зменамі ў 1700 годзе.